****

**СКЪПИ УЧЕНИЦИ!**

**УВАЖАЕМИ КОЛЕГИ!**

**РОДИТЕЛИ!**

 **През месец май празнуваме един от най-светлите БЪЛГАРСКИ ПРАЗНИЦИ!Денят на светите братя Кирил и Методий!Нека в този светъл празник да изразим нашето преклонение пред делото на създателите на нашата азбука.Да отдадем почит на тези,които утвърдиха това велико божествено творение с непрестанна борба,преминавайки през лишения,за да просъществува нашето А,Б,В!**

**Скъпи ученици, бъдете горди пазители на непреходното дело на светите братя! Да преоткрием магията и силата на българското слово, да преоткрием смисъла на познанието, както някога тази азбука е отворила очите на славянските народи към наука и култура.**

 **Българската азбука-една от най-старите световни съкровищници е утвърдена с цената на много лишения от светите братя Кирил и Методий и техните ученици.В свят,в който вилнее безпросветност и жестокост,те създават и разпространяват познанието сред славянските народи!Тази азбука,която ни дава национално самочувствие и ни изпълва с национална гордост,с проява на силен дух,творчество и дръзновение, ще пребъде през вековете и ще дава познание и на бъдещите поколения!**

 **Нека да дадем дължимото на този светъл празник като се включим в инициативата на РУО-гр.Монтана :**

**На 24 май да украсим всеки дом с българския национален флаг!**

**Балони с бяло, зелено и червено !**

**Да звучи в 12:00ч.-„Върви народе възродени“!**

**Прочит на художествено произведение, посветено на светите братя Кирил и Методий.**

**Напишете и публикувайте лично творчество,посветено на българската азбука!**

**Нарисувайте собствените си имена с глаголически текст на бял лист формат А4!**

**Всички ваши изяви и творения,изпратете до 20 май 2020г.на класните ръководители ,на учителя по Български език и литература или на директора на училището!**

**Първокласниците да изработят собственоръчно букви от различни материали!**

**Скъпи ученици, уважаеми родители, колеги, нека всички проявим творчески дух и дръзновение,да отбележим по достойнство този светъл празник!**

**С уважени,**

**Цветан Цветков**

**Директор на ОУ“Д-р Петър Берон“-с. Септемврийци, общ. Вълчедръм, обл. Монтана**